L’Ajuntament posa en marxa cursos d’informàtica gratuïts per als desempleats del municipi.
02/07/2015

# L’Ajuntament posa en marxa cursos d’informàtica gratuïts per als desempleats del municipi.

[![cursos de informática](/images/noticias/2015/06/Curso-informatica.jpg)](/images/noticias/2015/06/Curso-informatica.jpg)

02.07.2015

Les inscripcions podran realitzar-se de l’1 al 10 de juliol a través de l’administració electrònica

L’Ajuntament de Paterna ha organitzat dos cursos gratuïts d’informàtica dirigits als veïns que es troben en situació de desocupació, un d’alfabetització informàtica i un altre d’informàtica bàsica. L’objectiu d’ambdós cursos és que els beneficiaris adquirisquen els coneixements necessaris per a poder aprofitar les ferramentes que ofereix internet, especialment a l’hora de buscar ocupació.

Els cursos es desenrotllaran a partir del 6 de juliol i durant tot el mes, de dilluns a divendres, en el Centre Polivalent Valentín Hernáez (C/ Músic Antonio Cabeza) i en el Centre Cívic Alborgí, situat en el carrer Sant Francesc de Borja. Per al curs d’alfabetització l’horari serà de de 9.30 a 11 hores i el d’informàtica bàsica tindrà un horari de 11.30 a 13 hores.

Els interessats a participar en qualsevol dels cursos, hauran d’estar empadronats en el municipi i trobar-se en situació de desocupació, a més hauran d’estar inscrits en l’Agència de Col•locació de Paterna. . Les inscripcions podran realitzar-se de l’un al deu de juliol a través de l’administració electrònica de la web municipal, en el [següent enllaç.](https://sede.paterna.es/opensiac "Inscripción curso informática").

Més informació sobre el [Curs d’Informàtica Bàsica](/images/pdf/es/noticias/2015/07/CARTEL-INFORMATICA-BASICA.pdf)

Més informació sobre el [Curs d’Alfabetització Informàtica](/images/pdf/es/noticias/2015/07/CARTEL-ALFABETIZACION.pdf)